b'\n_START_ARTICLE_\nMilica \xc5\xa0turm\n_START_SECTION_\n\xc5\xbdivljenje\n_START_PARAGRAPH_\nMilica \xc5\xa0turm se je rodila v Ljubljani. Od leta 1950 je obiskovala klasi\xc4\x8dno gimnazijo v Ljubljani, kjer je 20. junija 1958 maturirala. Vpisala se je na Pravno fakulteto, kjer je diplomirala leta 1963. Po opravljenem pravosodnem izpitu leta 1973 je bila pravna svetovalka v gospodarstvu in javnih slu\xc5\xbebah. V letih od 1989 do 1994 je kot pravna svetovalka in organizatorka sodelovala pri ustanavljanju novih demokrati\xc4\x8dnih politi\xc4\x8dnih gibanj in strank slovenske pomladi na lokalni ravni v Ljubljani. 14. marca 1992 je ustanovila Slovensko \xc5\xbeensko zvezo in bila njena prva predsednica za \xc4\x8das prvega mandata. Organizirala je humanitarne akcije po Sloveniji in dosegla, da je na slovenski tolar pri\xc5\xa1la prva \xc5\xbeenska podoba (Ivana Kobilica).\n_START_SECTION_\nDelo\n_START_PARAGRAPH_\nSvoja dela je za\xc4\x8dela izdajati leta 1997. Pi\xc5\xa1e prozo in poezijo.'